குருகிராம் தொழில் கூட்டமைப்பின் முன்னாள் தலைவர் ஜெ. என். மங்களா, “பிரதமரின் நவம்பர் 8 அறிவிப்பிற்கு பிறகு இரண்டு வாரத்தில் தொழில்துறை மீண்டுவிடும்” என்று நம்பியதாகக் கூறினார். “எல்லோருக்குமே நடப்புக் கணக்கிலிருந்து ரூ 50,000 கிடைப்பதில்லை. ஏராளமான பேருக்கு நாங்கள் பணமாகத்தான் கொடுக்க வேண்டியிருக்கிறது. சிறிய ரக தொழில்கள் பெரும்பாலும் கிராமப் புறத்தை சார்ந்தவை. அங்கே பல தொழிலாளர்களுக்கு வங்கிக்கணக்கு இல்லை. அவர்கள் சம்பளத்தை பணமாகத்தான் கேட்கிறார்கள். பணமில்லா பரிவர்த்தனை என்பது கருத்தளவில் சரிதான். ஆனால் 100 சதம் பணமில்லாமலேயா?” என்கிறார் அவர்.